2016ko Eskoziako Legebiltzarrerako hauteskundeak

2016ko Eskoziako Legebiltzarrerako hauteskundeak urte bereko maiatzaren 5an izan ziren, eta Eskoziako Legebiltzarraren V. legealdiko 129 legebiltzarkideak hautatu ziren, zeinetatik 73k hautesbarruti bana ordezkatzen zuten. 16 eta 17 urteko gazteek bozkatu ahal izan zuten Eskoziako Legebiltzarrerako lehenengo hauteskundeak izan ziren. Hiru alderdi handien buruzagi eta hautagaiak emakumeak izan ziren lehenengo aldia izan zen ere.

Legebiltzarra 2016ko martxoaren 24an desegin zen, hauteskunde kanpainari hasiera emanez. Bost alderdi politikok zeuzkaten ordezkariak aurreko legegintzaldian: Nicola Sturgeon Lehen Ministroaren Eskoziako Alderdi Nazionala (SNP), Kezia Dugdalen Alderdi Laborista (Lab), Ruth Davidsonen Alderdi Kontserbadorea (Con), Willie Rennieren Eskoziako Liberal Demokratak (LibDem), eta Patrick Harvieren eta Maggie Chapmanen Eskoziako Alderdi Berdea. Bost alderdi horietatik, lauk buruzagiz aldatu zuten 2011ko hauteskundeetatik 2016koetara (guztiak Berdeak izan ezik).

Eskoziako Alderdi Nazionalak hauteskundeak irabazi zituen, eta gobernuari eutsi zion hirugarren legealdi batez, baina aurreko hauteskundeetan lortutako gehiengo osoa galdu zuen. Alderdi Kontserbadorearen sostenguak nabari egin zuen gora, eta laboristak gainditu zituen bigarren indar eta oposizioburu gisa. Hauteskunde hauek izan ziren laboristak hirugarren postuan gelditu ziren lehenengo aldia azken 98 urteetan. Eskoziako Berdeek sei eserleku eskuratu zituzten eskualde zerrendetan, eta Liberal Demokratak gainditu zituzten. Azken horiek 5 eserlekutan mantendu ziren, eta legebiltzarraren sorreratik lehenengoz bosgarren postura jaitsi ziren.

Eskoziako Alderdi Nazionalak gehiengo osoa galdu zuten arren, alderdirik handiena zen oraindik alde oso zabal batengatik, bigarren indarraren ordezkarien bikoitza baino gehiago izanik. Ondorioz, Nicola Sturgeonek SNPren gobernu berri bat osatuko zuela adierazi zuen, Alderdi Berdearen sostenguarekin. Maiatzaren 17an lehen ministro hautatu zuten.

 Hauteskunde legea 

Eskoziako Legebiltzarrerako hauteskundeetan ordezkaritza proportzional mistoa (MMP) da erabiltzen den hauteskunde sistema. Legebiltzarreko 129 legebiltzarkideetatik 73 hautesbarrutien bidez hautatzen dira, eta gainerako 56ak D'Hondt metodoa MMP sistemara aplikatuz.

Eskozia 73 hautesbarrutitan dago banatuta, eta hautesbarruti horiek 8 eskualde osatzen dituzte: Eskozia Erdialdea, Glasgow, Highland eta Uharteak, Lothian, Erdiko Eskozia eta Fife, Eskozia Ipar-ekialdea, Hego Eskozia, eta Eskozia Mendebaldea. Hautesleek bi boto eman behar dituzte: "barruti botoa", haien hautesbarrutiko ordezkaria hautatzeko; eta "zerrenda botoa" edo "eskualde botoa", haien eskualdeko 7 ordezkariak hautatzeko. Bi boto horiek ez dute zertan alderdi berarentzat izan, eta ondorioz alderdien barruti boto kopurua eta zerrenda boto kopurua normalean ez da berdina izaten.

 Emaitzak 
 <p align="center">← 25px 2016ko Eskoziako Legebiltzarrerako hauteskundeak → erdian Alderdia Ordezkaritza proportzional mistoa Eserlekuakguztira Hautesbarrutiak Eskualdeak Bozak % +/-  +/- Bozak % +/-  +/- Guztira +/- Eskoziako Alderdi Nazionala (SNP) 1.059.898 46,5 +1,1 59 +6 953.587 41,7 -2,3 4 -12 63 6 Eskoziako Alderdi Kontserbadorea (Con) 501.844 22,0 +8,1 7 +4 524.222 22,9 +10,6 24 +12 31 16 Eskoziako Alderdi Laborista (Lab) 514.261 22,6 -9,2 3 -12 435.919 19,1 -7,2 21 -1 24 13 Eskoziako Alderdi Berdea 13.172 0,6 n/a 0 = 150.426 6,6 +2,2 6 +4 6 4 Eskoziako Liberal Demokratak (LibDem) 178.238 7,8 -0,1 4 +2 119.284 5,2 = 1 -2 5  Erresuma Batuaren Independentziaren Alderdia (UKIP) 46.426 2,0 +1,1 0 = Elkartasuna 14.333 0,6 +0,5 0 = Alderdi Kristaua 1.162 0,1 = 0 = 11.686 0,5 -0,3 0 = Altxa-Eskoziako Aliantza Ezkertiarra (RISE) 10.911 0,5 n/a 0 = Emakumeen Berdintasunaren Alderdia 5.968 0,3 n/a 0 = Britainia Hobea-Alderdi Unionista 2.453 0,1 n/a 0 = Clydesdale eta Hego Eskoziako Independentea 909 0,0 n/a 0 = 1.485 0,1 n/a 0 = Animalien Ongizatearen Alderdia (AWP) 1.819 0,1 n/a 0 = Eskoziako Alderdi Libertarioa 119 0,0 n/a 0 = 1.686 0,1 n/a 0 = Fronte Nazionala 617 0,0 = 0 = Britainiako Alderdi Komunista (CPB) 510 0,0 = 0 = Sindikalisten eta Sozialisten Koalizioa (TUSC) 3.540 0,1 n/a 0 = Independenteak 6.011 0,3 -0,3 0 = 4.420 0,2 = 0 -1 0 1Boz baliogabeak 9.215 0,4 +0,1   3.812 0,2 -0,1    Guztira 2.288.36910073 2.289.56410056129

 Laburpena 

 Erreferentziak 

 Ikus, gainera 
Eskoziako Legebiltzarra
Eskoziar nazionalismo

 Kanpo estekak 

Kategoria:2016
Kategoria:Eskoziako hauteskundeak